text: Rabat til narkosmugler 
  06 oktober 2010 kl. 13.41
  40-årig mand har i retten i Sønderborg fået en mildere straf, fordi han har erkendt en stribe smuglerier af heroin.
  Selv om straffen kan lyde hård, har en narkosmugler alligevel fået en betragtelig rabat for onsdag at aflægge fuld tilståelse ved Retten i Sønderborg.
  Dommen er på fængsel i syv år og seks måneder, fordi han indsmuglede i alt 4,5 kilo heroin fra Belgien til Danmark. Desuden dømmes han for at være bevæbnet med en pistol i Aabenraa.
   
  
  Mindst ni års fængsel
  Hvis den 40-årige Torben Lindorff Lauritsen ikke havde tilstået, ville han umiddelbart have stået til en straf på mindst ni års fængsel, vurderer Syd- og Sønderjyllands Politi.
  